Vita:Szabadság-szobor (Budapest)

message: :Egy lexikonban illenék megemlíteni, hogy az alkotást Felszabadulási emlékműnek hívták 1947-től 1990-ig.
replies: text: Jó lenne tudni, hogy mikor készült az emlékmű - a nőalak eredetileg más célokra készült, úgy hallottam. --Linkoman 2007. június 27., 00:50 (CEST)

message: * gondola.hu - 60 éves a gellérthegyi Szabadság-szobor. Meg is adja forrásként a Wikipédiát.
replies: text: Jót írtunk. Hálából igazán átadhatna egypár fotót :-)--Korovioff 2007. augusztus 17., 23:55 (CEST)
Ez a szobor rajta volt valamelyik pénzérmén a 80-as években, vagy rosszul emlékszem? Meg kéne említeni. – Alensha  üzi 2007. augusztus 18., 13:53 (CEST)
A tizesen, ha jól emlékszem. Armyyour üzenőfal 2007. augusztus 18., 13:59 (CEST)
Megtaláltam időközben, beletettem a cikkbe. A szoborról jó lenne egy közelkép, amin nemcsak a böhöm nagy talapzat érvényesül, hanem maga a szobor. Megoldható valahogy (zoomolással esetleg, ha arra jár valaki?) – Alensha  üzi 2007. augusztus 18., 14:01 (CEST)

text: A commonsban van egy, bár nem tökéletes. --Antissimo 2007. augusztus 19., 01:17 (CEST)
A WP:KKÉP oldalon kérheted, de szerintem azt is írd le, hogy miért lenne jó egy ilyen kép. misibacsi*üzenet 2009. április 14., 21:32 (CEST)

text: Megcsináltam a képet és beletettem a cikkbe. Van a két mellékalakról is 1-1 közeli, de azokat még nem töltöttem fel (meg kell tudnom a megnevezésüket). misibacsi*üzenet 2009. április 19., 20:03 (CEST)

text: Feltöltöttem a két mellékalakot is a Commons-ba és beletettem a cikkbe. misibacsi*üzenet 2009. április 19., 20:28 (CEST)
thread_title: Cikk

message: misibacsi, Rita, Tgdy15
Az alábbi levelet kaptam, amelyet a levélküldő engedélyével osztok meg. Kérésére a fenti szerkesztőket megpingeltem:
----
"Tisztelt Cím!
Segítséget keresek ahhoz, hogy a Wikipédiában a "Szabadság-szobor
(Budapest)" szócikkben szerepelő, nevemre való hivatkozással közreadott
bekezdés szövege módosításra, (pontosításra, hozzáférhetőre) kerüljön.
Nem tudom, hogy a jelenlegi tömör szöveget ki helyezte el a Wikipédián,
így ahhoz nem tudok fordulni.
Problémák:
*  1. A hivatkozás
(http://www.mediaklikk.hu/video/az-en-56-om-90-resz-dr-perneczky-laszlo/)
már 4 éve halott link, sehol sem hozzáférhető, helyére múlt év óta a
nyomtatásban a Zalai Múzeum 24. kötetben (pp. 203-209) megjelent
"PERNECZKY LÁSZLÓ: A hiányzó láncszem - Adalékok a Gellért-hegyi
Szabadságszobor történetéhez" c. cikk kerülhetne. A link:
https://gocsejimuzeum.hu/sites/default/files/csatolmanyok/statikus/zalai_muzeum_24_2019_compressed.pdf
*  2. A tömör szöveg félreérthető, pontosításra szorul, az alábbiak szerint:
A jelenlegi szöveg:
"Az 1956-os forradalom során, október 28-29-e táján egy felkelő csoport
a Sztálin-szoborhoz hasonlóan a Szabadság-szobrot is, mint a szovjet
diktatúra jelképét, le akarta dönteni. Elsőként a szovjet katona
mellékalakját döntötték le egy hurok segítségével. Ezután hozzáláttak a
nőalak ledöntésének előkészítéséhez. A Sztálin-szobornál bevált módszer
szerint előbb a lábánál hegesztőpisztolyokkal meg akarták gyengíteni,
ezért páran szerszámokért indultak a városba, a szobornál és a
Duna-parton fokozatosan tömeg verődött össze. Ezalatt műegyetemisták
elvitték a hírt a Műegyetemen tartózkodó forradalmi katonai egység
vezetőjének. Marián István alezredes hangszórós dzsipen néhány katonát
küldött a helyszínre, akiknek sikerült lebeszélniük a szobordöntésről az
embereket, majd a tömeg szétoszlott.[5]"
Ebben az idézett fejezetben több téves állítás van, kettő súlyos, félre
érthető tévedés:
*  -  "a Sztálin-szoborhoz hasonlóan a Szabadság-szobrot is ...", helyesen
"a Sztálin-szoborhoz hasonlóan az akkori elnevezés szerint a
Felszabadulási emlékmű két főalakját is, ..."
*  -  "Ezalatt műegyetemisták elvitték a hírt ...", helyesen (mivel itt
még én egyedül voltam): "Ezalatt egy műegyetemi gépészmérnök-hallgató
elvitte a hírt ...", .
*  -  "... a Műegyetemen tartózkodó forradalmi katonai egység vezetőjének
...", a Műegyetemen semmiféle (külső, hivatásos) katonai egység (!!) nem
tartózkodott - ez félrevezető, félre érthető megfogalmazás (!!). Tehát:
" ... a Műegyetem hallgatóiból álló rendfenntartó forradalmi zászlóalj
vezetőjének, azaz a páncélos tanszék vezetőjének ..."
*  -  " ... hangszórós dzsipen néhány katonát küldött a helyszínre ... ",
nem néhány (hivatásos) katonát (!!), hanem helyesen " ... hangszórós
dzsipet küldött a helyszínre, amelyen négyen voltak, a hírhozó gépész
hallgató, a zászlóalj fegyveres tagjaként egy építész-kari mérnök
hallgató, a rádiós és a sofőr, ..."
Üdvözlettel: dr. Perneczky László, az egykori első éves gépészmérnök
hallgató,  aki:  Keszthelyen születtem 1938.02.27-én, a Kaposvári Táncsics Mihály
gimnáziumban érettségiztem (1956), a Műegyetemen kétszer két
(gépészmérnöki - 1961/ 2011 és villamosmérnöki - 1967/ 2017)
kitüntetéses diplomát/ arany diplomát  (- az ötödiket, a gépészmérnöki
gyémánt diplomát ez év októberében kapom) szereztem, a BME-n dr.-techn
címet szereztem (1972), a Magyar Mérnöki Kamara Energetikai Tagozatától
Ronkay Ferenc Energiamérnöki díjat kaptam (2011), a tagozat elnökségének
tagja voltam két cikluson át (2011-2019), a most 125 éves Műegyetemi
Zenekar ifjúsági titkára voltam öt szemeszteren át 1958-1961), a német
atomtchnikusok amatőr szimfonikus zenekara, a Camerata Nucleare tagja
voltam 27 éven át (1987-2014) Budapestről ingázva , az MTA Központi
Fizikai Kutató Intézet Atomenergia Kutató Intézetéből (ma ELKH
Energiatudományi Kutató Központ) mentem nyugdíjba (1998, de még 14 évet
rádolgoztam a Paksi Atomerőmű reaktor-biztonsági elemzéseihez).
U.i. A "Felszabadulás-szobor-akció" (Marián István) másik műegyetemi
tagja, az építészmérnök hallgató, az ugyancsak 1956-ban, de Budapesten
érettségizett Dékány Csaba volt."
---- Hungarikusz Firkász Ide írkássz! 2021. július 15., 23:54 (CEST)
replies: text: Elfogadhatónak tűnnek a kért módosítások, ezek alapján bevállalom a szöveg módosítását a következő pár napban. misibacsi*üzenet 2021. július 16., 06:09 (CEST)
replies: text: :Kész vagyok a cikkel. A fenti szövegmódosító javaslatokat bedolgoztam a szövegébe. misibacsi*üzenet 2021. július 17., 10:03 (CEST)
thread_title:  Levélben küldött információk